O B E C L E D N I C K É R O V N E

**NÁVRH**

Obec Lednické Rovne v súlade s  § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a § 28 ods. 5, § 114 ods. 6, § 140 ods. 10 zákona č. 245/2008 Z. z. o výchove a vzdelávaní a o zmene a doplnení niektorých zákonov (ďalej aj ako „školský zákon“) a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov

**vydáva**

**VŠEOBECNE ZÁVÄZNÉ NARIADENIE**

 **Obce Lednické Rovne**

**č. 6/2021**

**o určení spádovej materskej školy v zriaďovateľskej pôsobnosti Obce Lednické Rovne (ďalej len „VZN“)**

**Návrh VZN: -** vyvesený na úradnej tabuli obce dňa: 06.09.2021

 **-** zverejnený na webovom sídle obce dňa: 06.09.2021

**Lehota na predloženie pripomienok k návrhu VZN:** do (vrátane): 17.09.2021

**VZN schválené uznesením OZ v Lednických Rovniach dňa:** .......................

**Uznesenie číslo:** ............................

**VZN: -** vyvesené na úradnej tabuli obce dňa: .......................

 **-** zverejnené na webovom sídle obce dňa: .......................

**Článok I**

**Úvodné ustanovenia**

1. Týmto všeobecne záväzným nariadením (ďalej len „VZN“) sa určuje spádová oblasť materskej školy v zriaďovateľskej pôsobnosti obce Lednické Rovne, v ktorej dieťa plní predprimárne vzdelávanie v nadväznosti na jeho trvalý pobyt v obci Lednické Rovne.
2. Cieľom tohto VZN je, aby každé dieťa s trvalým pobytom na území obce Lednické Rovne ktoré dosiahne päť rokov veku k 31.8. bežného kalendárneho roka, malo vytvorené inštitucionálne podmienky na plnenie povinného predprimárneho vzdelávania v spádovej materskej škole, ak zákonný zástupca dieťaťa nevyberie pre dieťa inú materskú školu.
3. Toto VZN sa vzťahuje na materskú školu v zriaďovateľskej pôsobnosti obce Lednické Rovne - Materská škola Lednické Rovne, Súhradka 204, 020 61 Lednické Rovne

**Článok II**

**Určenie spádovej materskej školy**

1. Na plnenie predprimárneho vzdelávania je spádovou materskou školou, pre deti s trvalým pobytom na celom území obce Lednické Rovne, materská škola v zriadovateľskej pôsobnosti obce Lednické Rovne a to:
	* Materská škola Lednické Rovne, Súhradka 204, 020 61 Lednické Rovne
2. Riaditeľ spádovej materskej školy uvedenej v bode 1 tohto článku je povinný prijať na povinné predprimárne vzdelávanie prednostne deti s trvalým pobytom v obci Lednické Rovne a deti umiestnené v zariadení na základe rozhodnutia súdu.

**Článok III**

**Záverečné ustanovenia**

1. Toto VZN bolo schválené obecným zastupiteľstvom dňa ..................... uznesením č. .....................
2. Toto VZN nadobúda účinnosť od ........................
3. Zmeny a doplnky tohto nariadenia sa môžu vykonať prijatím nového všeobecne záväzného nariadenia alebo dodatkom k pôvodnému nariadeniu
4. Obec Lednické Rovne zabezpečí informovanosť občanov s obsahom tohto VZN spôsobom v obci obvyklým.

V Lednických Rovniach, dňa ................. 2021

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Marian Horečný

 starosta obce